Aquests ajuts es poden sol·licitar de l'1 al 7 de juliol de 2020.
Conjuntament amb la sol·licitud, les entitats sol·licitants han de presentar:
Requisits de les entitats beneficiàries:
Per obtenir la condició de beneficiàries de les subvencions, les entitats sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els que es determinen tot seguit:
En cas que l'entitat beneficiaria sigui una entitat pública, i aquesta vulgui executar les actuacions mitjançant ens instrumental, a més de fer el corresponent encàrrec de gestió l'ens haurà de complir amb els mateixos requisits que l'entitat beneficiària.
El compliment d'aquests requisits s'haurà d'acreditar mitjançant la signatura de les declaracions responsables que inclourà la sol·licitud de l'ajut.
Requisits de les persones destinatàries:
Les persones destinatàries, han de complir, el dia immediatament anterior a l'inici de l'actuació, els requisits següents:
Cada empresa o entitat sense ànim de lucre amb personalitat jurídica pròpia, podrà seleccionar un màxim de quatre persones beneficiàries, a excepció d'aquelles entitats d'educació en el lleure inscrites en el cens d'entitats juvenils en l'àmbit d'actuació "coordinació d'entitats", les quals podran seleccionar un màxim de quatre persones beneficiàries per a cadascuna de llurs seccions efectivament registrades a l'esmentat cens.
La quantia de l'ajut és un mòdul econòmic de 10.400 euros per persona contractada.
Aquests ajuts són compatibles amb l'obtenció d'altres ajuts, subvencions o premis per a la mateixa finalitat, procedents de qualsevol de les administracions o entitats públiques o privades, nacionals o internacionals.
Els criteris de valoració i la seva ponderació per a la concessió dels ajuts són els següents:
En cas que diverses entitats obtinguin la mateixa puntuació global, s'atorgarà subvenció a les entitats sol·licitants que contribueixi a una correcta i justa distribució dels contractes per tot el territori en funció del nombre d'activitats i participants.
Prèviament al reconeixement de l'obligació de cadascun dels pagaments es comprovarà d'ofici si la entitat beneficiària està al corrent de les obligacions tributàries i amb la Seguretat Social.
El pagament es tramita mitjançant una bestreta de fins el 80% de l'import de la subvenció atorgada un cop l'entitat hagi presentat, la llista de llocs de treball validada per l'oficina de Treball i el/s contracte/s de treball.
El pagament del 20% restant s'ha de tramitar un cop l'activitat subvencionada ha estat degudament justificada.
Els pagaments es podran fraccionar en parts d'acord amb el Pla de Tresoreria del Servei Públic d'Ocupació de Catalunya i les seves disponibilitats.
Les entitats sense ànim de lucre amb seccions, poden demanar ajuts per a diverses seccions.
En aquest cas, s'ha de presentar una única sol·licitud.
En aquesta sol·licitud es farà constar el número d'ajuts i seccions per a les quals es demana.
Es pot sol·licitar un mínim d'un i un màxim de quatre llocs de pràctiques per cada una de les seccions, sempre que aquestes seccions estiguin registrades al Cens d'Entitats Juvenils de la Direcció General de Joventut.
En aquesta única sol·licitud, s'hi adjuntarà una única memòria tècnica (document únic) que inclourà tants projectes com seccions a les quals es demani ajut.
Cal que signeu el formulari principal amb l' IdCAT Mòbil o un certificat digital de:
El termini per rebre resposta de l'Administració és d'un mes, a comptar des de l'endemà de la data de publicació de la convocatòria (1 de juliol de 2020).
La resolució es fa pública al tauler electrònic de l'Administració de la Generalitat de Catalunya: http://tauler.gencat.cat.
Aquesta publicació substitueix la notificació individual a les persones interessades.
Contra la resolució de concessió de l'ajut, que no exhaureix la via administrativa, es pot interposar recurs d'alçada en el termini d'un mes a comptar de l'endemà de la data de notificació davant el mateix òrgan que dicta l'acte o davant la persona titular del departament de Treball, Afers Socials i Famílies.
Ates que es justifica per mòdul és imprescindible que les entitats beneficiàries acreditin que les persones joves destinatàries han estat efectivament ocupats durant 6 mesos de manera ininterrompuda.
Caldrà presentar a més del contracte les altes corresponents a la Seguretat Social.
Aquesta documentació caldrà presentar-la a l'Agència Catalana de la Joventut en el termini d'un mes des de la finalització del projecte, d'acord amb el que estableixi la Resolució de concessió.
Les actuacions que tenen el cost unitari com a modalitat de finançament queden acreditades amb la comprovació de la realització efectiva de l'acció i el compliment dels resultats al qual estan vinculats, mitjançant les conclusions del procés de verificació in situ del projecte i de la verificació administrativa de la memòria explicativa.
Altra documentació a presentar: